Source: https://domstol.dk/hoejesteret/aktuelt/2020/5/sagsomkostninger-i-sager-behandlet-i-smaasagsprocessen/
Timestamp: 2020-08-10 18:47:38+00:00
Document Index: 16309139

Matched Legal Cases: ['Højesteret ', 'Højesteret ', 'Højesteret ', 'Højesteret ', 'Højesteret ', 'Højesteret ']

Højesteret - Sagsomkostninger i sager behandlet i småsagsprocessen
Danmarks Domstole Alle retsinstanser Højesteret Nyheder og domsresuméer Sagsomkostninger i sager behandlet i småsagsprocessen
Sagsomkostninger i sager behandlet i småsagsprocessen
Sagsomkostninger i kæresager behandlet i småsagsprocessen
Sagerne BS-54914/2019-HJR og BS-54919/2019-HJR
Kendelser afsagt den 28. maj 2020
DBK Byggeselskab IVS under konkurs
Med bistand fra en rettergangsfuldmægtig anlagde A og B sager ved byretten mod DBK Byggeselskab IVS under konkurs med påstand om betaling af bl.a. nettoløn. Sagerne blev behandlet efter reglerne i retsplejelovens kapitel 39 om behandling af sager om mindre krav (småsagsprocessen). Byretten gav A og B medhold i de økonomiske krav og opgjorde sagsomkostningerne til retsafgiften på 500 kr.
A og B kærede spørgsmålet om sagsomkostninger til landsretten, hvor sagerne også blev behandlet efter reglerne i retsplejelovens kapitel 39. A og B fik også i landsretten bistand fra en rettergangsfuldmægtig. Landsretten gav A og B medhold i, at byretten skulle have til¬kendt A og B sagsomkostninger ud over retsafgiften, idet A og B også skulle have tilkendt et beløb til dækning af udgift til rettergangsfuldmægtig. Landsretten ophævede sagsomkostningerne for kæresagernes behandling ved landsretten.
Sagen for Højesteret angik sagsomkostningerne for landsretten. Højesteret udtalte, at A og B ved landsrettens kendelser fik medhold i deres kære og derfor som udgangspunkt havde krav på dækning af sagsomkostninger. Højesteret udtalte endvidere, at der ikke forelå særlige grunde til at fravige dette ud¬gangspunkt, da A og B havde haft behov for bistand fra en rettergangsfuldmæg¬tig til at få kæret afgørelserne. Højesteret fandt herefter, at der burde tilkendes A og B et beløb til dækning af udgiften til rettergangsfuldmægtig for landsretten.
Læs hele kendelsen i sag BS-54914/2019-HJR (pdf)
Læs hele kendelsen i sag BS-54919/2019-HJR (pdf)